open-index/open-wikipedia-markdown huggingface dataset:
আবদুল মালেক (বীর প্রতীক)

:*একই নামের অন্যান্য ব্যক্তিবর্গের জন্য দেখুন [[আবদুল মালেক (দ্ব্যর্থতা নিরসন)]]।*
**আবদুল মালেক** (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবদুল মালেকের জন্ম ব্রাহ্মণবাড়িয়া জেলার পৌর এলাকার গুকর্ণ মহল্লায়। তার বাবার নাম করম উদ্দিন এবং মায়ের নাম পংখিরাজ বেগম। তার দুই স্ত্রী। প্রথম স্ত্রীর নাম ফাতেমা বেগম। প্রথম স্ত্রী মারা যাওয়ার পর তিনি আংগুরা বেগমকে বিয়ে করেন। তাদের সাত ছেলে চার মেয়ে। 

## কর্মজীবন
আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে তিনি যুদ্ধে যোগ দেন। যশোরে প্রতিরোধযুদ্ধ শেষে ভারতে আশ্রয় নেন। পরে যুদ্ধ করেন ৮ নম্বর সেক্টরে। যশোর জেলায় সংঘটিত বিভিন্ন যুদ্ধে তার বাবা অংশ নেন।

## মুক্তিযুদ্ধে ভূমিকা
যশোর সেক্টরের ইপিআররা মূলত দুটি ভাগে ভাগ হয়ে প্রতিরক্ষা ব্যূহ রচনা করে। হাবিলদার তফাজ্জল আলীর নেতৃত্বে ৩২ জনের একটি দল যশোরের সন্ন্যাসদীঘিতে এবং আবদুল মালেক ৬০ জন ইপিআর নিয়ে সেক্টর প্রতিরক্ষায় রইলেন। ১ এপ্রিল আবদুল মালেক, আবদুল আউয়াল এবং মজিবুল্লাহ পাঠান ভারত থেকে সাহায্যের প্রত্যাশায় বেনাপোল হয়ে ভারতে যান। কিন্তু ভারত থেকে আশানুরূপ সাহায্য না পাওয়ায় তারা ফিরে আসেন। ৩ এপ্রিল থেকে পাকিস্তান বাহিনী যশোরে মুক্তিযোদ্ধাদের বিভিন্ন অবস্থানে ব্যাপকভাবে কামানের গোলা নিক্ষেপ করতে থাকে। পাকিস্তান সেনাবাহিনীর ব্যাপক আক্রমণে মুক্তিযোদ্ধারা পিছে হটতে বাধ্য হন। মুক্তিযোদ্ধাদের সমগ্র দল একে অপরের থেকে বিচ্ছিন্ন হয়ে পড়ে। একটি দল হাসান উদ্দিন আহমদের নেতৃত্বে নড়াইলের দিকে, অপর দল ঝিকরগাছার দিকে হটতে থাকে। ৬ এপ্রিল যশোরের নিয়ন্ত্রণ পাকিস্তান সেনাবাহিনীর হাতে চলে যায়।
ঝিকরগাছায় হটে আসা মুক্তিযোদ্ধা দলের সার্বিক নেতৃত্বে ছিলেন আবদুল মালেক। ১২ এপ্রিল যশোর-বেনাপোল সড়কের লাউজানিতে এবং ২৪ এপ্রিল কাগজপুকুরে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। এই যুদ্ধে আবদুল মালেক প্রত্যক্ষভাবে অংশ নেন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০০৫-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
সিরাজুল হক (দ্ব্যর্থতা নিরসন)

**সিরাজুল হক** নামটি নিম্নের ব্যক্তিবর্গকে নির্দেশ করতে পারেঃ

*সিরাজুল হক (বাচ্চু মিয়া), বাংলাদেশের আইনজীবী ও রাজনীতিবিদ যিনি সাবেক কুমিল্লা-৪ (বর্তমান ব্রাহ্মণবাড়িয়া-৪ কসবা-আখাউড়া) আসনে সাবেক সংসদ সদস্য।
*সিরাজুল হক (বীর প্রতীক), বীর প্রতীক খেতাব প্রাপ্ত মুক্তিযোদ্ধা।
* সিরাজুল হক (শিক্ষাবিদ), বাংলাদেশী শিক্ষাবিদ এবং গবেষক।
* সিরাজুল হক বীর প্রতীক, বীর প্রতীক খেতাব প্রাপ্ত মুক্তিযোদ্ধা।
*সিরাজুল হক (রাজনীতিবিদ), জামালপুর-৫ আসনের সাবেক সাংসদ ও সাবেক স্বাস্থ্য উপমন্ত্রী।
*সিরাজুল হক (পাকিস্তানি রাজনীতিবিদ) –পাকিস্তানি রাজনীতিবিদ, যিনি জামায়াতে ইসলামী পাকিস্তানের আমির।

## আরও দেখুন

* সেরাজুল হক, বাংলাদেশের রাজনীতিবিদ ও চিকিৎসক যিনি বিলুপ্ত জামালপুর-৮ এবং শেরপুর-৩ আসনের সংসদ সদস্য ছিলেন।
*সিরাজুল হক খান, বাংলাদেশের মুক্তিযুদ্ধে শহীদ বুদ্ধিজীবী।
*সিরাজুল হক মজুমদার, মওলানা আবদুল হামিদ খান ভাসানীর অন্যতম সহযোগী প্রখ্যাত কৃষকনেতা।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
দামেস্ক জয়, ১৯২০

১৯২০ সালে ফরাসিরা **দামেস্ক জয়** করে। এটি ছিল সিরিয়া-ফ্রান্স যুদ্ধের চূড়ান্ত পর্যায়। ফরাসিরা আরবদের কোনো প্রকার বাধা ছাড়াই দামেস্ক জয় করে নেয়। এর ফলে সিরিয়া আরব রাজতন্ত্র বিলুপ্ত হয় এবং সিরিয়ায় ফরাসি মেন্ডেট শুরু হয়।

## ইতিহাস
ফরাসি ও হাশেমিদের মধ্যকার যুদ্ধ ১৯২০ সালে সূত্রপাত হয়। শীঘ্রই এই যুদ্ধ নবগঠিত সিরিয়ার রাজতন্ত্রের জন্য হুমকিস্বরূপ হয়ে উঠে। রাজা ফয়সাল ফ্রান্সের সাথে দীর্ঘমেয়াদী রক্তাক্ত যুদ্ধের কথা বিবেচনা করে ১৪ জুলাই আত্মসমর্পণ করেন। কিন্তু তার আদেশ অমান্য করে যুদ্ধ মন্ত্রী জেনারেল ইউসুফ আল-আজমা তার সৈন্যবাহিনী নিয়ে মায়সালুনের দিকে অগ্রসর হন। মায়সালুনের যুদ্ধে সিরিয়া পরাজিত হয়। ফরাসি সৈন্যরা দামেস্কের দিকে যাত্রা করে এবং ২৪ জুলাই তারা দামেস্ক জয় করে। তার একদিন পর আলাউদ্দিন আল-তারুবির নেতৃত্বে ফরাসিপন্থি সরকার প্রতিষ্ঠিত হয়।

## আরও দেখুন
* সিরিয়ায় ফরাসি অভিযান
* সিরিয়ান বিদ্রোহ
* সুলতান আল-আত্রাশ
* মধ্যপ্রাচ্যে আধুনিক সংঘাতসমূহের তালিকা

## তথ্যসূত্র

বিষয়শ্রেণী:সিরিয়া-ফ্রান্স যুদ্ধ
বিষয়শ্রেণী:১৯২০-এর সশস্ত্র সংঘাত
বিষয়শ্রেণী:১৯২০-এ সিরিয়া
বিষয়শ্রেণী:২০শ শতাব্দীর অবরোধ
.ইই

**.ইই** ইস্তোনিয়ার কান্ট্রি কোড টপ-লেভেল ডোমেইন, ইন্টারেনেট প্রদত্ত রাষ্ট্রীয় সংকেত ও ডোমেইন সাফিক্স। ইস্তোনিয়া ইন্টারনেট ফাউন্ডেশন এটি নিয়ন্ত্রণ করে থাকে। এই ডোমেইন নামটি ১৯৯২ সালে চালু হয় এবং ২০১০ সাল পর্যন্ত ইইনিক এটি নিয়ন্ত্রণ করেছে।

## তৃতীয় স্তরের ডোমেইন নাম
* **.com.ee** – ব্যবসায়িক উদ্দেশ্যে ব্যবহারের জন্য।
* **.pri.ee** – সতন্ত্রভাবে ব্যবহার করা যায়।
* **.fie.ee** – ব্যক্তিগত ব্যবসাপ্রতিষ্ঠান সম্পর্কিত
* **.med.ee** – মেডিকেল ও স্বাস্থ্য বিষয়ক।

## তথ্যসূত্র

## বহিঃসংযোগ
* IANA .ee whois information 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
ট্রান্সপোর্ট ফর লন্ডন

**ট্রান্সপোর্ট ফর লন্ডন** বা **টিএফএল** () যুক্তরাজ্যএর বৃহত্তর লন্ডন –এর পরিবহন ব্যবস্থার জন্য দায়িত্বপ্রাপ্ত পরিচালকবর্গ এর দায়িত্ব হল লন্ডনের পরিবহন ব্যবস্থার জন্য গৃহীত কৌশল বাস্তবায়ন করা এবং লন্ডন এর পরিবহন ব্যবস্থা-কে নিয়ন্ত্রণ করা। এর প্রধান শাখা ওয়েস্টমিন্সটার শহর এর উইন্সডর হাউস এ অবস্থিত।

## ইতিহাস
টিএফএল বৃহত্তর লন্ডন কর্তৃপক্ষ আইন ১৯৯৯ এর কারণে বৃহত্তর লন্ডন কর্তৃপক্ষের একটি অংশ হিসেবে ২০০০ সালে প্রতিষ্ঠিত হয়েছিল। টিএফএল এর প্রথম কমিশনার ছিলেন বব কাইলি। প্রথম চেয়ারম্যান ছিলেন লন্ডনের মেয়র কেন লিভিংস্টোন এবং সহ-সভাপতি ছিলেন ডেভ উইতজেল। লিভিংস্টোন এবং উইতজেল ২০০৮ সালের মেয়র নির্বাচনে বরিস জনসন এর নির্বাচিত হওয়ার আগ পর্যন্ত দায়িত্বপ্রাপ্ত ছিলেন।

টিএফএল ২০০৩ সাল পর্যন্ত লন্ডন পাতালের দায়িত্ব গ্রহণ করেনি। তবে এর জন্য বিতর্কিত পাবলিক প্রাইভেট পার্টনারশিপ চুক্তি হওয়ার পর তারা এই দায়িত্ব গ্রহণ করে। এছারাও ট্যাক্সি ক্যাব এর নিয়ত্রন-এর দায়িত্ব মেট্রোপলিটন পুলিশের হাতে ছিল

ট্রান্সপোর্ট ফর লন্ডন গ্রুপ আর্কাইভ টিএফএল এবং এর পূর্বসূরি সংস্থাগুলোর বাণিজ্যিক নতি সংগ্রহ ও সংরক্ষণ করে। গোড়ার দিকের কিছু নথি টিএফএল গ্রুপ আর্কাইভ-এর পক্ষে লন্ডন মেট্রোপলিটন আর্কাইভ এ সংরক্ষিত আছে। 
২০০৫ সালের ৭ জুলাই লন্ডন-এর বাসে বোমা-হামলার পর অনেক কর্মকর্তা এবং কর্মচারী নতুন বছরের সম্মান ২০০৬ –এর তালিকায় ঠাই পেয়েছিলেন। এর কারণ ছিল তারা, বেচে যাওয়া মানুষদের বের হয়ে আসতে, লাশ সরাতে, এবং পরিবহন ব্যবস্থা-কে সচল রেখে লাখো যাত্রীদের দিনশেষে কর্মস্থল ত্যগে অবদান রেখেছিলেন। এদের মধ্যে পিটার হেনডি যিনি ঐ সময়ের সারফেস ট্রান্সপোর্ট বিভাগের প্রধান ছিলেন এবং টিম ও’টুল, পাতাল বিভাগের প্রধান অর্ডার অফ ব্রিটিশ এম্পায়ার পদক পান। এছারাও ডেভিড বয়স, স্টেশন সুপারভাইসর, লন্ডন পাতাল -অর্ডার অফ ব্রিটিশ এম্পায়ার; জন বয়েল, ট্রেন অপারেটর, লন্ডন পাতাল(এমবিই); পিটার স্যানদারস গ্রুপ স্টেশন ম্যানেজার (এববিই); আলান ডেল, নেটওয়ার্ক লিয়াসন ম্যানেজার, লন্ডন বাস(এমবিই) এবং জন গার্ডনার ইভেন্ট প্ল্যানিং ম্যানেজার (এমবিই)

## তথ্যসূত্র

## বহিঃসংযোগ

* ট্রান্সপোর্ট ফর লন্ডন  – অফিসিয়াল ওয়েবসাইট 
* ট্রান্সপোর্ট ফর লন্ডন – অফিসিয়াল ওয়েবসাইট 
* উন্নত পরিবহনের জন্য লন্ডনের প্রচারাভিজান গসংগঠন 
* London travel watch 
* London Bus Routes Zenfolio 
* From The Upper Deck, photography project, photos taken from London Double Deckers Buses 

বিষয়শ্রেণী:লন্ডনের স্থানীয় সরকার
বিষয়শ্রেণী:২০০০-এ ইংল্যান্ডে প্রতিষ্ঠিত
বিষয়শ্রেণী:ওপেনকর্পোরেটসের জোট
পিল ডিসট্রিক্ট স্কুল বোর্ড

**পিল ডিসট্রিকট স্কুল বোর্ড** (পুরানো নাম: ইংলিশ-ল্যাঙ্গুয়েজ পাবলিক ডিসট্রিকট স্কুল বোর্ড নং ১৯) একটি জেলা স্কুল বোর্ড যা অন্টারিও, কানাডা (ক্যালেডন, ব্র্যাম্পটন, এবং মিসসিসাউগা পৌরসভা এর অন্তর্গত) এর পিল অঞ্চলের ২৩০টি বিদ্যালয়ের ১৫৫,০০০ জন কিন্ডারগার্টেন থেকে গ্রেড ১২ এর ছাত্রছাত্রীদের সেবা দান করে।

বোর্ড ১৫,০০০ হাজারেরও বেশি পূর্ণকালীন কর্মকর্তা-কর্মচারী নিয়োগ দেয় এবং পিল অঞ্চলের বৃহত্তম নিয়ম-দাতা।  এটা কানাডার দ্বিতীয় বৃহত্তম স্কুল বোর্ড। 

## ইতিহাস
১৯৬৯ সালে, **পিল কাউন্তি বোর্ড অফ এডুকেশন** হিসেবে ১০টি স্থানীয় ব্র্যান্ড একসাথে এগিয়ে আসে। বোর্ডটি কোয়ার্টার মিলিয়ন মানুষের একটি জনসমাজ-কে সেবাদান করে- বর্তমান জনসংখ্যার শতকরা ২০ ভাগ। নবগঠিত পিল কাউন্তি বোর্ডের ১১৪ স্কুলের ৫০,০০০ ছাত্রছাত্রী ছিল এবং কাজ পরিচালনার জন্য ৪১ মিলিয়ন ডলারের বাজেট ছিল (২০০৯ বার্ষিক প্রতিবেদন)।

১৯৭৩ সালে নাম পরিবর্তিত হয়ে হয় *পিল বোর্ড অফ এডুকেশন*। বর্তমান নাম *পিল ডিসট্রিকট স্কুল বোর্ড* ১৯৯৮ সালে অনুমোদিত হয়।

১ সেপ্টেম্বর ২০০৬ তারিখে স্কুল বোর্ডটি ঘোষণা দেয় যে বুধবার ৬ সেপ্টেম্বর ২০০৬ তারিখে তারা ২৫ টি ভাষায় একটি নতুন ওয়েবসাইট চালু করবে, যাতে করে সেই সকল অভিভাবকদের সাহায্য করা যায় যাদের মাতৃভাষা ইংরেজি নয়।

## পিল বোর্ড লোগো
পিল বোর্ড ২০০৫ সালের সেপ্টেম্বর মাসে তাদের বর্তমান লোগো উন্মুক্ত করে। নভেম্বর ২০০৩-এ বোর্ড নতুন একটি ভবিষ্যৎ কমিটি ছবি তৈরির অনুমোদন দেয়।

## সাম্যভাব
### উই ওয়েলকাম দা ওয়ার্ল্ড সেন্টার
২০০৯ সালে পিল বোর্ড ব্র্যাম্পটন, ম্যালটন ও মিসসিসাউগা-তে তিনটি উই ওয়েলকাম দা ওয়ার্ল্ড সেন্টার চালু করে। এই কেন্দ্র স্কুলের বয়সী শিশু আছে এমন পরিবারদের তাদের শিশুদের বিদ্যালয়ে ভর্তি করতে এবং কানাডা-তে স্থায়ীভাবে বসবাসে সাহায্য করে। স্বাগতম কেন্দ্রের সাহায্যকারীরা অনেক ভাষায় ও বিনামুল্যে সাহায্য এবং তথ্য প্রদান করে। 
উই ওয়েলকাম দা ওয়ার্ল্ড সেন্টার সারা-বছর প্রতি সোমবার থেকে শুক্রবার পর্যন্ত প্রতিদিন সকাল ৮ টা থেকে বিকাল ৪ টা পর্যন্ত খোলা থাকে। ৯০৫-৩৬৬-৮৭৯১ নাম্বারে বা (টোলমুক্ত) ১-৮০০-৬৬৮-১১৪৬ নাম্বারে যোগাযোগ করে সাক্ষাৎ করা যাবে। এই কেন্দ্রগুলোর অর্থায়ন করে সিটিজেনশিপ এবং ইমিগ্রেশন কানাডা।

## তথ্যসূত্র

## বহিঃসংযোগ
*  পিল ডিসট্রিক্ট স্কুল বোর্ড
*  পিল ডিসট্রিক্ট স্কুল বোর্ড  
*  MNS Multicultural, Settlement and Education Partnership


বিষয়শ্রেণী:অন্টারিওতে স্কুল জেলা
প্লোতিনোস

**প্লোতিনোস** (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।

বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।

প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত।

## তথ্যসূত্র

## বহিঃসংযোগ

;*Enneads*-এর রচনাসমগ্র
* Greek original (Adolf Kirchhoff ১৮৫৬ সালের সংস্করণের স্ক্যান) ইংরেজি ও কিছু অংশের ফরাসি অনুবাদ সহ
* Greek original, আরেকটি

;অনলাইন ইংরেজি অনুবাদ
* The Internet Classics Archive of MIT The Six Enneads  ইংরেজি অনুবাদ করেছেন Stephen MacKenna ও B.S. Page
* On the Intelligible Beauty, অনুবাদ করেছেন Thomas Taylor Ennead V viii 
* Philosophy Archive: An Essay on the Beautiful ১৯১৭ সালে অনুবাদ করেছেন Thomas Taylor
* On the First Good and the Other Goods, Ennead 1.7 ২০১১ সালে অনুবাদ করেছেন Eric S. Fallick

;বিশ্বকোষ
* 
* Internet Encyclopedia of Philosophy: "Plotinus" লিখেছেন Edward Moore

;বিবলিওগ্রাফি
* ইংরেজিতে, লিখেছেন Richard Dufour
* ফরাসি ভাষায় লিখেছেন Pierre Thillet
* 
* Plotinus' Criticism of Aristotle's Categories (Enneads VI, 1-3) টীকাসহ বিবলিওগ্রাফি আছে

বিষয়শ্রেণী:প্লোতিনোস
বিষয়শ্রেণী:২০০-এর দশকে জন্ম
বিষয়শ্রেণী:২৭০-এ মৃত্যু
বিষয়শ্রেণী:প্রাচীন গ্রিক দার্শনিক
বিষয়শ্রেণী:প্রাচীন মিশরীয় দার্শনিক
বিষয়শ্রেণী:প্লেটোবাদ
বিষয়শ্রেণী:সংস্কৃতির দার্শনিক
বিষয়শ্রেণী:ভাববাদী
বিষয়শ্রেণী:৩য় শতাব্দীর দার্শনিক
বিষয়শ্রেণী:প্রাচীন গ্রিক লেখক
বিষয়শ্রেণী:মিশরীয় দার্শনিক
বিষয়শ্রেণী:৩য় শতাব্দীর মিশরীয় ব্যক্তি
বিষয়শ্রেণী:৩য় শতাব্দীর গ্রিক দার্শনিক
বিষয়শ্রেণী:প্রাচীন গ্রিক অধিবিদ্যাবিদ
মন্দ মেয়ের উপাখ্যান

**মন্দ মেয়ের উপখ্যান** এটি ২০০২ সালে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি খ্যাতিমান চলচ্চিত্রকার বুদ্ধদেব দাশগুপ্ত লিখেছেন এবং নির্মাণ করেছেন। ছবিতে অভিনয় করেছেন ঋতুপর্ণা সেনগুপ্ত, শ্রীলেখা মিত্র প্রমুখ।

## কাহিনী সংক্ষেপ
বাঙালি লেখক প্রফুল্ল রায়ের একটি ছোটগল্পের উপর ভিত্তি করে, পরিচালক দাশগুপ্ত চলচ্চিত্রটি নির্মাণ করেন। কাহিনীটি এগিয়ে যায় মেয়ে চরিত্র লতিকে ঘিরে যার মা রজনী একজন পতিতা। তিনি গ্রামীণ ভারতের এক পতিতালয়ে কাজ করেন। কিন্তু তিনি চান তার মেয়ে লতি এই নিন্দিত-নিষিদ্ধ জগৎ থেকে বেরিয়ে যাক। রজনী তার মেয়েকে একজন বয়স্ক পুরুষ, যে কিনা ধনী এবং তার মেয়ের জন্য রক্ষক হবে এমন এক ব্যক্তির কাছে বিয়ে দেয়ার চেষ্টা করতে থাকেন। ঐদিকে লতি অবশ্য স্কুলে ফিরে পড়াশোনা শেষ করতে চায়। সমকালীন মানুষের চাঁদে যাওয়ার খবর তার ভাবনাকে আন্দোলিত করে।

মানবেতিহাসের যেদিন চন্দ্রজয়ের কথা সেদিন লতির মাস্টার ঐ গ্রাম থেকে কলকাতায় বদলি হয়ে যাওয়ার কথা বলেন। স্পষ্টত, এই আধুনিক সভ্যতা বিচ্ছিন্ন গ্রামে লতিকে নিয়ে মাস্টারের কলকাতা যাত্রা হয়ে ওঠে ক্ষুদ্র সমাজের নতুন গ্রহে অভিযাত্রা। এই নতুন জগতের আবিষ্কারকে মুক্তির অন্যান্য গল্পের সমান্তরালভাবে বর্ণনা করা হয়েছে, যেমন তিনটি তরুণ পতিতার গল্প, একজন বয়স্ক দম্পতির কোথাও যাওয়া এবং চাঁদে মানুষের অবতরণ। পরিচালকের একটি পরাবাস্তব দৃষ্টিভঙ্গিতে, একটি বোকাসোকা বিড়াল এবং একটি বুদ্ধিমান গাধাও ছবিতে উপস্থিত রয়েছে।

## শ্রেষ্ঠাংশে
* ঋতুপর্ণা সেনগুপ্ত - রজনী
* সমতা দাস - লতি
* তাপস পাল - গণেশ
* অর্পণ বাসার - শিবু
* রাম গোপাল বাজাজ - নতবর পলধি
* শ্রীলেখা মিত্র - আয়শা

## কুশলী
* **পরিচালক** - বুদ্ধদেব দাশগুপ্ত
* **স্ক্রিন প্লে** - বুদ্ধদেব দাশগুপ্ত
* **প্রযোজক** - আর্য্য ভট্টাচার্য
* **সঙ্গীত** - বুদ্ধদেব দাশগুপ্ত
* **সিনেমাটোগ্রাফি** - ভেন্যু
* **সম্পাদনা** - রবিরঞ্জন মৈত্র
* **আর্ট** - কৌশিক সরকার

## প্রকাশ

## পুরস্কার ও মনোনয়ন
* ২০০৩ - আনন্দলোক পুরস্কার - শ্রেষ্ঠ পরিচালক - বুদ্ধদেব দাশগুপ্ত
* ২০০৩ - শ্রেষ্ঠ এশিয়ান চলচ্চিত্র পুরস্কার - বুদ্ধদেব দাশগুপ্ত
* ২০০৩ - শ্রেষ্ঠ নির্বাচিত চলচ্চিত্রের জন্য জাতীয় চলচ্চিত্র পুরস্কার - Arya Bhattacharya (প্রযোজক), বুদ্ধদেব দাশগুপ্ত (পরিচালক)

## তথ্যসূত্র

## বহিঃসংযোগ
* 

বিষয়শ্রেণী:২০০২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:বুদ্ধদেব দাশগুপ্ত পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০২-এর নাট্য চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পুবের কলম

**পুবের কলম** কলকাতা থেকে প্রকাশিত বিভাগোত্তর বাঙ্গালী মুসলমানদের একমাত্র বাংলা দৈনিক সংবাদপত্র। দৈনিক কলম ভারত এবং আন্তর্জাতিক সংবাদের সাথে সাথে স্থানীয় ও আঞ্চলিক বিষয়সমূহ প্রকাশ করে। এটা বিনোদন, ব্যবসায়-বাণিজ্য, বিজ্ঞান, প্রযুক্তি, খেলাধুলা, চলচ্চিত্র, ভ্রমণ, চাকরি, শিক্ষা, স্বাস্থ্য, পরিবেশ, মানবাধিকার এবং অন্যান্য সংবাদও পরিবেশন করে।  ১৯৮১ সাল থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক আহমেদ হাসান।

## ইতিহাস
১৯৮১ সালে একটি মাসিক পত্রিকা হিসেবে চালু করা হয় যা ১৯৮৩ সালে একটি সাপ্তাহিক পত্রিকা হয়ে ওঠে। এরপর ২০১১ সালে সারদা গোষ্ঠী এটি কেনে এবং ৪০,০০০ পর্যন্ত প্রচলন সঙ্গে একটি দৈনিক সংবাদপত্রে পরিণত করে।

২০১৩ সালে সারদা গ্রুপের আর্থিক কেলেঙ্কারির পরে আবার *কলম ওয়েলফেয়ার এসোসিয়েশন্* এটি কিনে নেয় এবং দৈনিক সংবাদপত্র হিসাবে প্রকাশ করতে থাকে। এই সময় সাংসদ মুকুল রায় পত্রিকাটির আরেকটি সংস্করণ বের করেন যার নাম দেওয়া হয় **আজকের কলম** এবং সম্পাদনা করেন উত্তরপ্রদেশ এর শিক্ষাবিদ আসিফ খান। কয়েকমাস পরে আবার আহমেদ হাসান ইমরান এর সম্পাদনায় দৈনিক কলম পত্রিকা নিয়মিত ভাবে প্রকাশ হতে থাকে। বর্তমানে **আজকের কলম** এর সাথে ** দৈনিক কলম** এর কোনো সম্পর্ক নেই।

## বানানবিধি
কলম পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। তবে এতে আরবী ও উর্দু ভাষা শব্দাবলী করা হয়। কেবল অবঙ্গভাষী ব্যক্তিত্ববর্গের নাম এবং বহির্বঙ্গের কোন স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।

## তথ্যসূত্র

বিষয়শ্রেণী:ভারতের সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৮১-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার সংবাদপত্র
বেনেডিকটা বকোলি

**বেনেডিকটা বকোলি** একজন ইতালিয় মঞ্চ ও চলচ্চিত্র অভিনেত্রী। 

## জীবনবৃত্তান্ত
বকলি ১৯৬৬ সালের ১১ই ডিসেম্বর তারিখে মিলান শহরে জন্মগ্রহণ করেন, তবে বাল্যকালেই সপরিবারে রোম নগরীতে গমন করেন। তিনি ১৮ বছর বয়সে প্রথম টেলিভিশনে কাজ শুরু করেন।.

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় অভিনেত্রী
বিষয়শ্রেণী:ইতালীয় চলচ্চিত্র অভিনেত্রী
বিষয়শ্রেণী:রোমের অভিনেত্রী
বিষয়শ্রেণী:২০শ শতাব্দীর ইতালীয় অভিনেত্রী
বিষয়শ্রেণী:২১শ শতাব্দীর ইতালীয় অভিনেত্রী
বিষয়শ্রেণী:ইতালীয় টেলিভিশন অভিনেত্রী
গলগন্ড

**গলগন্ড** বা **ঘ্যাগ** (; , ***struma***) হল থাইরয়েড গ্রন্থির একটি রোগ যার ফলে থাইরয়েড গ্রন্থি ফুলে গিয়ে গলা বা স্বরযন্ত্রে ফোলাভাব দেখা যায়।  গলগন্ড থাইরয়েডের সাথে যুক্ত থাকতে পারে যা একে সঠিকভাবে কাজ করতে দেয় না। এ রোগে তেমন কোন বেদনা থাকে না।

বিশ্বব্যাপী, গলগন্ডের ৯০% এরও বেশি ঘটনা আয়োডিনের অভাবের কারণে হয়ে থাকে।  শব্দটি ল্যাটিন গুটুরিয়া থেকে এসেছে, যার অর্থ গলা। বেশিরভাগ গলগন্ড ক্যান্সারযুক্ত নয় (সৌম্য), যদিও তারা সম্ভাব্য ক্ষতিকারক হতে পারে।

## প্রকারভেদ
গলগন্ড ৩ প্রকারের হয়ে থাকেঃ ১) বাতজ গলগন্ড, ২) কফজ গলগন্ড এবং ৩) মেদজ গলগন্ড।

## কারণ
গলগন্ড হওয়ার বিভিন্ন কারণে হতে পারে। আয়ুর্বেদ মতে, বায়ু কুপিত হয় এমন দ্রব্য বেশি খাওয়া, কফ কুপিত হয় এমন দ্রব্য বেশি খাওয়া এবং মেদ কুপিত হয় এমন দ্রব্য বেশি খাওয়া। এছাড়া বাতজ গলগন্ডের কারণে, অনিয়মিত আহার বিহার; মলমূত্রের বেগ ধারণ; অতি রাত্রি জাগা। কফজ গলগন্ডের কারণে, অতি নিদ্রা; অলসতা; অতি মিষ্টি দ্রব্য সেবন। মেদজ গলগন্ডের কারণে, অতি আহার; অতি মধুর যুক্ত দ্রব্য সেবন; অতি নিদ্রা জন্য হয়ে থাকে।

আধুনিক মতে, মূলত আয়োডিনের অভাবে হয়; বংশানুক্রমে হতে পারে; কোন কোন খাদ্য দ্রব্য যেমন বাঁধাকপি ব্যবহারের ফলে; যৌবনের শুরুতে স্ত্রীলোকের মধ্যে এ ব্যাধির আবির্ভাব হতে পারে।
## লক্ষণ

আয়ুর্বেদ মতে, গলগন্ড অরুণ বর্ণ, কৃষ্ণ বর্ণ, কারও দেহের স্বাভাবিক বর্ণ বিশিষ্ট ও শীতল এবং তা চুলকাতে ইচ্ছা হয়; ভারযুক্ত, দুর্গন্ধযুক্ত ও বেদনাযুক্ত হয়; মুখ খুব বিরস থাকে; তালু ও গলদেশ কফলিপ্ত থাকে; গলার স্বরের অল্পতা জন্মায়।
*বাতজ গলগন্ডের লক্ষণঃ অরুণ বর্ণ, কৃষ্ণ বর্ণ, সূচী বেধবদ বেদনাযুক্ত ও কৃষ্ণ শিরা সমূহে ব্যাপ্ত হয় এবং রোগ বেড়ে গেলে তালু, গলার শোষ ও মুখের বিরস ভাব হয়।
*কফজ গলগন্ডের লক্ষণঃ ইহা কঠিন, যার যার দেহের রঙের মত, চুলকাতে ইচ্ছা হবে এবং রোগ বেড়ে গেলে মুখ মধুর আর তালু ও গলদেশ কফলিপ্ত থাকে।
*মেদজ গলগন্ডের লক্ষণঃ ইহা কঠিন, যার যার দেহের রঙের মত, চুলকাতে ইচ্ছা হবে; রোগ বেড়ে গেলে মুখ মধুর আর তালু ও গলদেশ কফলিপ্ত থাকে; দেহের ওজন কমলে ইহা কমে ও দেহের ওজন বাড়লে ইহা বাড়ে; রোগ বেড়ে গেলে গলায় শব্দ উৎপন্ন হয়।

## চিকিৎসা সূত্র
বমন, রক্তমোক্ষণ, সামুদ্রিক দ্রব্য, কটু ও রুক্ষ দ্রব্য

## চিকিৎসা
### একক ভেষজ
কাঞ্চন, বরুন, অপরাজিতা, তিতলাউ, মুন্ডিরী এবং আয়োডিন যুক্ত লবণ।

### যৌগিক ভেষজ
অমৃতাদ্য- ২/৩ বার গলায় মর্দন করতে হবে। সিন্দুরাদি তৈল- আক্রান্ত স্থানে ২/৩ বার মালিশ করতে হবে। শ্রী মহালক্ষী বিলাস- ২৫০ এমজি ২বার মধু ও পানের রস সেব্য। শ্লেষ্মা শৈলেন্দ্র রস- ১২৫ এমজি ২বার আদার রস সেব্য।

## পথ্যাপথ্য
### পথ্য
লঘু দ্রব্য, নরম চাউলের ভাত, ডালের যূষ, রুটি, কটু ও রুক্ষ দ্রব্য, খিচুড়ি।

### অপথ্য
গুরুপাক দ্রব্য, শীতলদ্রব্য, দুধ, দধি, ছানা, চিনি, পিঠা, অম্ল ও মধুর দ্রব্য।

## তথ্যসূত্র

## বহিঃসংযোগ

* National Health Service, UK
* Network for Sustained Elimination of Iodine Deficiency
* Network for Sustained Elimination of Iodine Deficiency—alternate site at Emory University's School of Public Health
* A case  and photograph of a huge goitre from Photobucket.com and Doctorkhodadoust.net

বিষয়শ্রেণী:অন্তঃক্ষরা গ্রন্থির রোগ
বিষয়শ্রেণী:থাইরয়েড
বিষয়শ্রেণী:থাইরয়েড গ্রন্থির রোগ
অ্যাস্টন অ্যাগার

**অ্যাস্টন চার্লস অ্যাগার** (; জন্ম: ১৪ অক্টোবর, ১৯৯৩) ভিক্টোরিয়ার মেলবোর্নে জন্মগ্রহণকারী অস্ট্রেলীয় ক্রিকেটার। বামহাতি অর্থোডক্স স্পিনার হিসেবেই অস্ট্রেলিয়া দলে তার অন্তর্ভুক্তি ঘটেছে। তবে, নিম্নসারির ব্যাটসম্যান হিসেবেও তার সুনাম রয়েছে। মূল দলে অন্তর্ভুক্ত না হয়েও ২০১৩ সালে ইংল্যান্ডে অনুষ্ঠিত অ্যাশেজ সিরিজের ১ম টেস্টে অভিষিক্ত হন **অ্যাস্টন অ্যাগার**।

## প্রারম্ভিক জীবন
মেলবোর্নে জন্মগ্রহণকারী অ্যাগারের মা শ্রীলঙ্কার অধিবাসী; বাবা অস্ট্রেলীয়। অনূর্ধ্ব-১৭ ও অনূর্ধ্ব-১৯ পর্যায়ের ক্রিকেটে ভিক্টোরিয়ার পক্ষ হয়ে খেলেছেন। ২০১০-১১ মৌসুমে জাতীয় পর্যায়ে অনূর্ধ্ব-১৭ চ্যাম্পিয়নশীপে চমকপ্রদ সাফল্য লাভ করেন। এরপর সংযুক্ত আরব আমিরাতে অনুষ্ঠিত ওয়েস্ট ইন্ডিজ অনূর্ধ্ব-১৯ দলের বিপক্ষে খেলার জন্য মনোনীত হন। ১৭ বছর বয়সে অভিষিক্ত হয়ে অনূর্ধ্ব-১৯ পর্যায়ের ক্রিকেটে একটি টেস্ট এবং দশটি একদিনের আন্তর্জাতিকে অংশ নেন অ্যাগার। ২০১২ সালের আইসিসি অনূর্ধ্ব-১৯ ক্রিকেট বিশ্বকাপে অ্যাশটন টার্নারের পর দ্বিতীয় স্পিনার হিসেবে দলে ঠাঁই হয় তার। কিন্তু ঐ প্রতিযোগিতায় তিনি একটি খেলায়ও অংশ নিতে পারেননি।

## ক্রিকেট জীবন
জুন, ২০১৩ সালে অস্ট্রেলিয়া এ দলের হয়ে ইংল্যান্ড, স্কটল্যান্ড ও আয়ারল্যান্ড সফরে যান। তার সঙ্গী ছিলেন পাকিস্তানি শরণার্থী ফাহাদ আহমেদ, যিনি জুলাই, ২০১৩ সালের শুরুতে অস্ট্রলিয়ার নাগরিকত্ব লাভ করেছেন, তাকে ২০১৩ সালের অ্যাশেজ সিরিজে দলের সদস্যের জন্য বিবেচনা করা হয়েছিল। নাথান লায়নের পর দলে দ্বিতীয় স্পিনারের জন্য একজনকে সফর থেকে নির্বাচনের ব্যবস্থা রাখা হয়েছিল। সফরে দারুণ সাফল্য লাভ করায় অ্যাগারকে ট্রেন্ট ব্রিজে অনুষ্ঠিত অ্যাশেজ সিরিজের ১ম টেস্টে অন্তর্ভুক্ত করে লায়নকে মাঠের বাইরে রাখা হয়। অভিষেককালীন তার বয়স ছিল ১৯ বছর ২৬৯ দিন, যা তাকে অস্ট্রেলিয়ার সর্বকনিষ্ঠ টেস্ট ক্রিকেটারদের তালিকায় দ্বাদশ স্থানে রাখে। এ তালিকায় প্রথম স্থানে রয়েছেন ১৯২৮-২৯ মৌসুমে ইংল্যান্ডের বিপক্ষে অভিষিক্ত হওয়া আর্চি জ্যাকসনের।

অভিষেকে একাদশ ব্যাটসম্যান হিসেবে খেলতে নেমে টেস্ট ইতিহাসে প্রথম অর্ধ-শতক, ৯৮ রান করে বিশ্বরেকর্ড গড়েন। এছাড়াও, ফিলিপ হিউজের সাথে জুটি গড়ে দশম উইকেটে বিশ্বরেকর্ড সৃষ্টি করেন।

## তথ্যসূত্র

## আরও দেখুন
* শেন ওয়ার্ন
* ২০১৩ অ্যাশেজ সিরিজ
* অস্ট্রেলিয়া জাতীয় ক্রিকেট দল

## বহিঃসংযোগ

* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:রিচমন্ডের ক্রিকেটার
বিষয়শ্রেণী:শ্রীলঙ্কান বংশোদ্ভূত অস্ট্রেলীয় ব্যক্তি
বিষয়শ্রেণী:মিডলসেক্সের ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
২০১৩ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান ক্রিকেট দল ১৪ জুলাই থেকে ২৮ জুলাই, ২০১৩ তারিখ পর্যন্ত ওয়েস্ট ইন্ডিজ সফরে ৫টি একদিনের আন্তর্জাতিক এবং ২টি টুয়েন্টি২০ আন্তর্জাতিক খেলায় অংশগ্রহণ করে। দুইটি টেস্ট ম্যাচ রাখা হলেও ভারত, শ্রীলঙ্কা এবং স্বাগতিক দলের অংশগ্রহণে ত্রি-দেশীয় সিরিজের জন্যে তা বাদ দেয়া হয়। ওয়েস্ট ইন্ডিজ ক্রিকেট বোর্ড সফর বাতিল করে আগস্টে অংশগ্রহণের জন্য পাকিস্তান ক্রিকেট বোর্ডকে অনুরোধ করলেও ভারত সফর এবং ২০১২ সালে স্থগিত জিম্বাবুয়ে সফর এতে প্রভাব বিস্তার করে।

প্রথম ওডিআইয়ে পাকিস্তানের স্পিনার ও অল-রাউন্ডার শহীদ আফ্রিদি মাত্র ১২ রানে ৭ উইকেট লাভ করে নিজস্ব সেরা বোলিং করেন। এ বোলিংয়ের ফলে তিনি একদিনের ক্রিকেটের ইতিহাসে দ্বিতীয় সেরা বোলিং করার মর্যাদা লাভ করেন।

## দলের সদস্য

## প্রস্তুতিমূলক খেলা
### গায়ান বনাম পাকিস্তানি

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## টি২০আই সিরিজ
### ১ম টি২০আই

### ২য় টি২০আই

## সম্প্রচার স্বত্ত্ব

## তথ্যসূত্র

## আরও দেখুন
* শহীদ আফ্রিদি
* প্রভিডেন্স স্টেডিয়াম
* ২০১৩ অ্যাশেজ সিরিজ
* ২০১৩-এ আন্তর্জাতিক ক্রিকেট
* ২০১৩ আইসিসি চ্যাম্পিয়ন্স ট্রফি
* ২০১৩ ওয়েস্ট ইন্ডিজ ত্রি-দেশীয় সিরিজ
* ২০১৩ ভারত ক্রিকেট দলের জিম্বাবুয়ে সফর
* ২০১৩ পাকিস্তান ক্রিকেট দলের স্কটল্যান্ড সফর
* ২০১৩ পাকিস্তান ক্রিকেট দলের আয়ারল্যান্ড সফর

বিষয়শ্রেণী:আন্তর্জাতিক ক্রিকেটে ওয়েস্ট ইন্ডিজ
বিষয়শ্রেণী:পাকিস্তান ক্রিকেট দলের ওয়েস্ট ইন্ডিজ সফর
বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৩-এ পাকিস্তানের ক্রিকেট
বিষয়শ্রেণী:২০০০-০১ থেকে ওয়েস্ট ইন্ডিজের ক্রিকেট মৌসুম
ইয়োইচিরো নাম্বু

**ইয়োইচিরো নাম্বু** (; 南部 陽一郎 Nambu Yōichirō; জন্ম: ১৮ই জানুয়ারি, ১৯২১; মৃত্যু: ৫ জুলাই,২০১৫।) একজন জাপানি-মার্কিন পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।

## জীবনী
নাম্বু ১৯২১ সালে জাপানের টোকিওতে জন্মগ্রহণ করেন। তিনি টোকিও বিশ্ববিদ্যালয় থেকে পদার্থবিজ্ঞানে ১৯৪২ সালে বিএসসি এবং ১৯৫২ সালে ডিএসসি ডিগ্রি অর্জন করেন। ১৯৪৯ সালে ওসাকা সিটি ইউনিভার্সিটিতে সহযোগী অধ্যাপক পদে নিয়োগ পান। ১৯৫৪ সালে শিকাগো বিশ্ববিদ্যালয় এ যোগদান করেন এবং ১৯৫৮ সালে অধ্যাপক পদে উন্নীত হন। ১৯৭৪ থেকে ১৯৭৭ সাল পর্যন্ত তিনি এই বিভাগের চেয়ারম্যানের দায়িত্ব পালন করেন। 

## তথ্যসূত্র

## বহিঃসংযোগ

বিষয়শ্রেণী:১৯২১-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:জাপানি পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জাপানি বংশোদ্ভূত মার্কিন ব্যক্তি
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাপানি নোবেল বিজয়ী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:মাক্স প্লাংক পদক বিজয়ী
বিষয়শ্রেণী:জাপানি বংশোদ্ভূত মার্কিন শিক্ষাবিদ
বিষয়শ্রেণী:টোকিও বিশ্ববিদ্যালয় অনুষদ
প্রভিডেন্স স্টেডিয়াম

right|314px|thumb|পীচের উপর থেকে ভূমির অবস্থান দেখা যাচ্ছে
**প্রভিডেন্স স্টেডিয়াম** () গায়ানার একটি ক্রীড়া স্টেডিয়াম। স্টেডিয়ামটি বোর্দা’র পরিবর্তে দেশটির জাতীয় স্টেডিয়ামের মর্যাদা পেয়েছে। ২০০৭ সালের মার্চ-এপ্রিল মাসে অনুষ্ঠিত বিশ্বকাপ ক্রিকেটের সুপার এইট পর্বের খেলা আয়োজনের উদ্দেশ্যে এ স্টেডিয়াম নির্মিত হয়েছে। ২৮ মার্চ থেকে ৯ এপ্রিল, ২০০৭ তারিখের মধ্যে এখানে ৬টি খেলা অনুষ্ঠিত হয়। উল্লেখযোগ্য ঘটনা হিসেবে শ্রীলঙ্কা এবং দক্ষিণ আফ্রিকার মধ্যে অনুষ্ঠিত খেলায় ফাস্ট বোলার লাসিথ মালিঙ্গা আন্তর্জাতিক ক্রিকেটের ইতিহাসে প্রথম বোলার হিসেবে হ্যাট্রিকসহ একাধারে চার উইকেট লাভ করেছিলেন। ক্রিকেট খেলা আয়োজনের উদ্দেশ্যে নির্মিত হলেও এখানে বহু-ক্রীড়া আয়োজনেরও ব্যবস্থা রাখা হয়েছে।

## বিবরণ
ভারত সরকারের অর্থায়নে গায়ানা সরকার স্টেডিয়ামটি নির্মাণ কার্য পরিচালনা করে। সিআরএন আর্কিটেক্টস এন্ড ইঞ্জিনিয়ার্সের নকশাকার সি.আর. নারায়ণ রাও এবং শাপুরজি পালোনজি গ্রুপ এর পরিকাঠামো তৈরীর দায়িত্ব নেয়। ২০০৫ সালের বন্যার ফলে পরিকাঠামো তৈরীতে দেরি হয়। মে, ২০০৫ সালে এর নির্মাণ কার্য শুরু হয়। প্রাক্কলিত ব্যয় ধার্য্য করা হয় $২৫ মিলিয়ন মার্কিন ডলারে।

স্টেডিয়ামে পনের হাজার দর্শক ধারণের ক্ষমতা রয়েছে। এরফলে এটি গায়ানায় সর্ববৃহৎ স্টেডিয়ামের মর্যাদা পেয়েছে। বর্তমানে এটি বোর্দা’র পরিবর্তে টেস্ট ক্রিকেট আয়োজন করে থাকে। স্টেডিয়াম কমপ্লেক্সে বিপণী বিতান এবং বিলাসবহুল অ্যাপার্টমেন্ট রয়েছে। স্টেডিয়ামের কাছেই রয়েছে প্রিন্সেস ইন্টারন্যাশনাল হোটেল।
## টি২০ আন্তর্জাতিক

### [[২০১০ আইসিসি বিশ্ব টুয়েন্টি২০]]
২০১০ আইসিসি বিশ্ব টুয়েন্টি২০ তে গ্রুপের নিউজিলণ্ড বনাম শ্রীলংকা ম্যাচ দিয়ে এই মাঠে আন্তর্জাতিক টি২০ ক্রিকেটের সূচনা হয়। টুর্নামেন্টের গ্রুপ বি ও ডি এর খেলাগুলো এই মাঠে অনুষ্ঠিত হয়। বৃষ্টি প্রবণ অঞ্চলে অবস্থান হওয়ায় এই মাঠের ১ টি ম্যাচ সম্পূর্ণ পরিত্যক্ত ও আরও ৩টি ম্যাচ ডাকওয়ার্থ-লুইস-স্টার্ন পদ্ধতি তে নির্ধারিত হয়। 

### [[২০২১ পাকিস্তান ক্রিকেট দলের ওয়েস্ট ইন্ডিজ সফর]]
২০২১ পাকিস্তান ক্রিকেট দলের ওয়েস্ট ইন্ডিজ সফরে তিনটি ম্যাচ এখানে অনুষ্ঠিত হয়। বৃষ্টি প্রবণ অঞ্চলে অবস্থান হওয়ায় এই মাঠের ২ টি ম্যাচ সম্পূর্ণ পরিত্যক্ত হয়। 

## তথ্যসূত্র

## আরও দেখুন
* ওভাল
* স্টেডিয়াম
* লাসিথ মালিঙ্গা
* কুইন্স পার্ক ওভাল
* আর. প্রেমাদাসা স্টেডিয়াম
* ২০০৭ ক্রিকেট বিশ্বকাপ
* ২০১৩ পাকিস্তান ক্রিকেট দলের ওয়েস্ট ইন্ডিজ সফর

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:গায়ানায় ক্রিকেট মাঠ
বিষয়শ্রেণী:গায়ানায় ফুটবল মাঠ
বিষয়শ্রেণী:২০০৭ ক্রিকেট বিশ্বকাপের স্টেডিয়াম
সৌলফ্লাই

**সৌলফ্লাই** মার্কিন যুক্তরাষ্ট্র অ্যারিজোনা ভিত্তিক মার্কিন মেটালব্যান্ড গানের দল। শুরুর দিকে তাদের গানের মূল কথা ছিল আধ্যাত্মিকতা ও ধর্মীয় বিশ্বাস। তবে পরের দিকে সেখানে যুক্ত হয়েছে যুদ্ধ, আগ্রাসন, নির্যাতন, ক্রোধ, ঘৃণাসহ এমন নানা বিষয়। ম্যাক্স ক্যাভালেরা ছিলেন সেপলতুরা দলের অন্যতম সদস্য। ১৯৯৬ সালে তিনি বিখ্যাত সেই থ্রাশ মেটাল দল ব্যক্তিগত কিছু কারণে ত্যাগ করে পরবর্তী সময়ে গড়ে তোলেন সোলফ্লাই। তাদের টি অ্যালবামের মধ্যে ছয়টি বিলবোর্ড শীর্ষ ২০০-এর মধ্যে অবস্থানের মধ্য দিয়েই বের হয়েছিল। তাদের আট নাম্বার অ্যালবামটি এনস্লেইভড ২০১২ সালের ১৩ মার্চ বের হয়।
 
সৌলফ্লাই গানের ধারায় উঠে আসে মেটালের বহুমাত্রিক ঘরানার সঙ্গে ব্রাজিলের আদিবাসীদের সংগীতের অনন্য মিশ্রণ।

## ইতিহাস
দলটির দলনেতা ম্যাক্স ক্যাভালেরা তার নিজের মতো করে একটি মেটাল দল গঠন করেন। তিনি তার সঙ্গে গিটারিস্ট হিসেবে জ্যাকসন ব্যান্ডেইরা, বেইজিস্ট হিসেবে মারসেলো চেলো ডায়াস এবং ড্রামার হিসেবে রয় মেয়োরগাকে নিয়েছিলেন। মেটাল গানের সঙ্গে আধ্যাত্মিকতার যোগাযোগ ঘটানোর লক্ষ্যেই তারা গান শুরু করেন। তাই তাদের দলের নাম দিলেন সোলফ্লাই। সোলফ্লাইয়ের প্রথম অ্যালবাম থেকেই তারা বহু অতিথিশিল্পীকে তাদের গানে কাজ করার আমন্ত্রণ জানিয়েছেন।

## গানের শাখা-প্রশাখা
তারা মূলত মেটালের মধ্যে ন্যু মেটাল, থ্রাশ মেটাল, গ্রুভ মেটাল ও ডেথ মেটাল নিয়ে কাজ করে।

## সদস্যরা
* ম্যাক্স ক্যাভালেরা—ভোকালস, গিটার (১৯৯৭-বর্তমান)
* মার্ক রিজো—গিটার (২০০৩-বর্তমান)
* টনি ক্যাম্পোস—বেইজ, ব্যাকিং ভোকালস (২০১১-বর্তমান)
* জায়ন ক্যাভালেরা—ড্রামস (২০১২-বর্তমান)

## অ্যালবাম
* সৌলফ্লাই (১৯৯৮)
* প্রিমিটিভ (২০০০)
* থ্রি (২০০২)
* প্রোসেফি (২০০৪)
* ডার্ক এজেস (২০০৫)
* কংকোয়্যার (২০০৮)
* ওমেন (২০১০)
* এনস্লেইভড (২০১২)

## তথ্যসূত্র

## বহিঃসংযোগ

* 

বিষয়শ্রেণী:ব্রাজিলীয় হেভি মেটাল সাঙ্গীতিক দল
বিষয়শ্রেণী:ব্রাজিলীয় থ্র্যাশ মেটাল সাঙ্গীতিক দল
বিষয়শ্রেণী:গ্রুভ মেটাল সাঙ্গীতিক দল
বিষয়শ্রেণী:অল্টারনেটিভ মেটাল সাঙ্গীতিক দল
বিষয়শ্রেণী:১৯৯৭-এ প্রতিষ্ঠিত সাঙ্গীতিক দল
বিষয়শ্রেণী:আরিজোনা থেকে সাঙ্গীতিক দল
বিষয়শ্রেণী:নু মেটাল সাঙ্গীতিক দল
বিষয়শ্রেণী:রোডরানার রেকর্ডসের শিল্পী
বিষয়শ্রেণী:সাঙ্গীতিক কুয়োটেট
বিষয়শ্রেণী:১৯৯৭-এ ক্যালিফোর্নিয়ায় প্রতিষ্ঠিত
২০১৩ ভারত ক্রিকেট দলের জিম্বাবুয়ে সফর

ভারত ক্রিকেট দল ২৪ জুলাই থেকে ৩ আগস্ট, ২০১৩ তারিখ পর্যন্ত জিম্বাবুয়ে সফর করে। সফরে ৫টি একদিনের আন্তর্জাতিক খেলায় ভারত ৫টি ম্যাচেই জয়ী হয়।

## মাঠসমূহ
প্রথম ৩টি একদিনের আন্তর্জাতিক ম্যাচ হারারে স্পোর্টস ক্লাব, হারারে এবং শেষ ২টি একদিনের আন্তর্জাতিক ম্যাচ কুইন্স স্পোর্টস ক্লাব, বুলাওয়ে অনুষ্ঠিত হয়।

## স্কোয়াড

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## সম্প্রচার ব্যবস্থা

## তথ্যসূত্র

বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৩-এ ভারতীয় ক্রিকেট
বিষয়শ্রেণী:২০১৩-এ জিম্বাবুয়ের ক্রিকেট
বিষয়শ্রেণী:২০০০-০১ থেকে জিম্বাবুয়ের ক্রিকেট মৌসুম
বিষয়শ্রেণী:ভারত ক্রিকেট দলের জিম্বাবুয়ে সফর
হলুদ সাংবাদিকতা

thumb|''হু'' প্রেস থেকে ছাপাখানার ভূতেরা বেরিয়ে আসছে, ১৮৮৮ সালে প্রকাশিত একটি পত্রিকার কার্টুন

**হলুদ সাংবাদিকতা** বলতে উদ্দেশ্য প্রণোদিতভাবে ভিত্তিহীন রোমাঞ্চকর সংবাদ পরিবেশন বা উপস্থাপনকে বোঝায়। এ ধরনের সাংবাদিকতায় ভালোমতো গবেষণা বা খোঁজ-খবর না করেই দৃষ্টিগ্রাহী ও নজরকাড়া শিরোনাম দিয়ে সংবাদ পরিবেশন করা হয়। হলুদ সাংবাদিকতার মূল উদ্দেশ্য হল সাংবাদিকতার রীতিনীতি না মেনে যেভাবেই হোক পত্রিকার কাটতি বাড়ানো বা টেলিভিশন চ্যানেলের দর্শকসংখ্যা বাড়ানো। অর্থাৎ হলুদ সাংবাদিকতা মানেই ভিত্তিহীন সংবাদ পরিবেশন, দৃষ্টি আকৰ্ষণকারী শিরোনাম ব্যবহার করা, সাধারণ ঘটনাকে একটি সাংঘাতিক ঘটনা বলে প্ৰতিষ্ঠা করার চেষ্টা করা, কেলেংকারির খবর গুরুত্ব সহকারে প্ৰচার করা, অহেতুক চমক সৃষ্টি ইত্যাদি।

ফ্র্যাঙ্ক লুথার মট হলুদ সাংবাদিকতার পাঁচটি বৈশিষ্ট্য তুলে ধরেছেন:

* সাধারণ ঘটনাকে কয়েকটি কলাম জুড়ে বড় আকারের ভয়ানক একটি শিরোনাম করা।
* ছবি আর কাল্পনিক নক্সার অপরিমিত ব্যবহার।
* ভুয়া সাক্ষাৎকার, ভুল ধারণার জন্ম দিতে পারে এমন শিরোনাম, ভুয়া বিজ্ঞানমূলক রচনা আর তথাকথিত বিশেষজ্ঞ কর্তৃক ভুল শিক্ষামূলক রচনার ব্যবহার।
* সম্পূৰ্ণ রঙিন রবিবাসরীয় সাময়িকী প্রকাশ, যার সাথে সাধারণত কমিক্স সংযুক্ত করা হয়।
* স্রোতের বিপরীতে সাঁতরানো পরাজিত নায়কদের প্ৰতি নাটকীয় সহানুভূতি।

## হলুদ সাংবাদিকতার জন্ম: পুলিৎজার-হার্স্ট দ্বন্দ্ব
[thumb|left|"হলুদ সংবাদিকতা" বিষয়ক কার্টুন; [স্প্যানিশ-আমেরিকান যুদ্ধ|স্প্যানিশ-আমেরিকান যুদ্ধকে কেন্দ্র করে জোসেফ পুলিৎজার আর উইলিয়াম রুডলফ হার্স্টের মধ্যে দ্বন্দ্ব চরমে উঠে]]
হলুদ সাংবাদিকতার জন্ম হয়েছিল সাংবাদিকতা জগতের অন্যতম দুই ব্যক্তিত্ব যুক্তরাষ্ট্রের জোসেফ পুলিৎজার আর উইলিয়াম রুডলফ হার্স্টের মধ্যে পেশাগত প্রতিযোগিতার ফল হিসেবে। এই দুই সম্পাদক তাদের নিজ নিজ পত্রিকার ব্যবসায়িক স্বার্থে একে অপরের অপেক্ষাকৃত যোগ্য সাংবাদিক হিসেবে প্রতিষ্ঠিত কর্মচারীদের অধিক বেতনে নিজেদের প্রতিষ্ঠানে নিয়ে আসার প্রতিযোগিতায় লিপ্ত হয়েছিলেন। এক পর্যায়ে ব্যক্তিগত কেলেংকারির চাঞ্চল্যকর খবর ছেপে তারা পত্রিকার কাটতি বাড়ানোর চেষ্টা করেন। পুলিৎজারের নিউ ইয়র্ক ওয়ার্ল্ড ও হার্স্টের নিউ ইয়র্ক জার্নালের মধ্যে পরস্পর প্রতিযোগিতা এমন এক অরুচিকর পর্যায়ে পৌঁছে যায় যে, সংবাদের বস্তুনিষ্ঠতার পরিবর্তে পত্রিকার বাহ্যিক চাকচিক্য আর পাঠকদের উত্তেজনা দানই তাদের নিকট মুখ্য হয়ে দাঁড়ায়।

## তথ্যসূত্র

বিষয়শ্রেণী:আমেরিকান মিডিয়া ইতিহাস
বিষয়শ্রেণী:রাজনৈতিক পরিভাষা
বিষয়শ্রেণী:সাংবাদিকতার সমালোচনা
বিষয়শ্রেণী:মার্কিন যুক্তরাষ্ট্রের গণমাধ্যমের ইতিহাস
বিষয়শ্রেণী:গণমাধ্যম সংক্রান্ত আলোচ্য বিষয়
মগড়া নদী

**মগড়া নদী** বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ১১২ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মগড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৫। এই নদী নেত্রকোণাকে ঘিরে রেখেছে। মগড়ার বহমান পথ শহরটির সৌন্দর্য বাড়িয়ে দিয়েছে বহুগুণ।

## উৎপত্তিস্থল ও শেষপ্রান্ত

মগড়া নদী নেত্রকোণা জেলার পূর্ব ধলাইয়ের নিম্নাঞ্চলে বাহাদুরপুর নামক স্থানে সোয়াই নদী এবং ধলাই নদীর সংগমস্থল থেকে সৃষ্ট। এটি একই জেলার মদন উপজেলার ধনু নদীতে এসে মিলিত হয়েছে।

## প্রবাহপথ

সেনেরচর থেকে খড়িয়া নদী বেয়ে ময়মনসিংহের ফুলপুর উপজেলার বুড়বুড়িয়া বিল, ঐ বিল থেকে বেরিয়ে গজারিয়া ও রাংসা নদীর স্রোতের সঙ্গে মিলিত হয়ে ফুলপুরের ঢাকুয়া-র ভেতর দিয়ে সরাসরি পূর্বদিকে ধলাই নামে প্রবাহিত হয়েছে। পূর্বধলার হোগলা বাজারের পাশ দিয়ে পূর্বধলা সদরের ভেতর দিয়ে ত্রিমোহনীতে এসে দক্ষিণে প্রবাহিত হয়েছে। সে স্থান থেকে মগড়া নামে পরিচিত।

সেখান থেকে প্রথমে পাঁচ মাইল পর্যন্ত দক্ষিণ দিকে প্রবাহিত হয়ে দয়াগঞ্জ ঘাট থেকে সরাসরি পূর্ব দিকে আকাঁবাকা হয়ে নেত্রকোণা শহরের পাশ দিয়ে আটপাড়া হয়ে মদন হয়ে ধনু নদীতে পতিতহয়েছে। বিভিন্ন স্থানে মগড়ায় মিলিত হয়েছে লাওয়ারী নদী, ধলাই, কংসের শাখা, সাইডুলি, পাটকুঁড়া নদী-শাখানদী। নেত্রকোণা জেলায় মগড়া নদীর গতিপথ সব চেয়ে বেশি। নদীটি কোথাও ধলাই নামে, কোথাও মগড়া নামে খ্যাত। এ জেলার চারশ বর্গমাইল এলাকা দিয়ে মগড়া নদীর প্রবাহ রয়েছে। মগড়া ও কংস নদী ৮/১০মাইল ব্যবধানে প্রায় ৪০ মাইল সমান্তরালভাবে পূর্বদিকে প্রবাহিত হয়েছে।

## দূষণ

এক সময় এ নদীতে অনেক মাছ পাওয়া যেত। নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। এছাড়াও মগড়া নদী নেত্রকোণা পৌরসভার ভেতরে প্রচণ্ড দূষণের সম্মুখীন। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে।

## চিত্রশালা

Mogra River upstream vew form Muktarpara bridge.jpg|মুক্তারপাড়া সেতু থেকে নদীর উচ্চপ্রবাহ
Muktarpara Bridge at Mogra river in Netrokona.jpg|নদীর উপর মুক্তারপাড়া সেতু
Mogra Riverview at Modon Pourashava (1).jpg|মদন পৌরসভায় মগড়া নদী 


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## বহিঃসংযোগ
* মগড়া নদী রক্ষায় নেত্রকোণায় মানববন্ধন
* নেত্রকোণায় মগড়া নদী ভরাট করে পাকা স্থাপনা 

## তথ্যসূত্র

বিষয়শ্রেণী:গৌরীপুর উপজেলা
বিষয়শ্রেণী:নেত্রকোণা জেলার নদী
বিষয়শ্রেণী:কিশোরগঞ্জ জেলার নদী
বিষয়শ্রেণী:মদন উপজেলা
কুকুলিফর্মিস

**কুকুলিফর্মিস** (*Cuculiformes*) এটি মাঝারি আকারের পক্ষীবর্গ। ৬টি গোত্রে ৩০টি গণে মোট ১৪৩টি প্রজাতি এ বর্গের অন্তর্ভুক্ত। এ বর্গের অন্তর্ভুক্ত গোত্রগুলো হল:

* Cuculidae- কোকিল, পাপিয়া, চাতক, মালকোয়া ইত্যাদি
* Coccyzidae- আমেরিকান কোকিল
* Centropodidae- কুবো
* Opisthocomidae- হোয়াটজিন
* Crotophagidae- আনি এবং গুইরা কোকিল
* Neomorphidae- রোডরানার

কুকুলিফর্মিস বর্গের সদস্যদের অ্যান্টার্কটিকা বাদে সকল মহাদেশের উষ্ণ ও নাতিশীতোষ্ণ অঞ্চলে দেখা যায়। এছাড়া মহাসাগরীয় কিছু দ্বীপেও এরা অনুপস্থিত। অধিকাংশ প্রজাতিই ছোট থেকে মাঝারি আকারের ভূচর বা বৃক্ষচর পাখি। দেহের তুলনায় ঠোঁট ছোট ও সামান্য বাঁকা। এদের লেজ লম্বা এবং দেহের রঙ সাধারণত অনুজ্জ্বল, বিশেষত ধূসর, বাদামি, মেটে বা কালো।

## তথ্যসূত্র

*
বিষয়শ্রেণী:পাখির বর্গ
এশীয় কোকিল

[থাম্ব|বাম|স্ত্রী এশীয় কোকিল, [কার্জন হল, ঢাকা বিশ্ববিদ্যালয়, বাংলাদেশ।]]
থাম্ব|বাম|''Eudynamys scolopaceus'' + ''Corvus splendens''
**এশীয় কোকিল** (বৈজ্ঞানিক নাম: *Eudynamys scolopaceus*), (সাধারনত **কোকিল** বা **কুলি** নামে পরিচিত) Cuculidae (কুকুলিডি) গোত্র বা পরিবারের অন্তর্গত *[[Eudynamys]]* (ইউডিনামিস) গণের অন্তর্গত এক প্রজাতির বড় আকারের বাসা পরজীবী পাখি। এশীয় কোকিলের বৈজ্ঞানিক নামের অর্থ *বলবান বনচ্যাগা* (গ্রিক: *eudynamos* = বলবান, *scolopax* = বনচ্যাগা, *aceus* = সদৃশ)।
## বিস্তৃতি
পাখিটি বাংলাদেশ, ভারত ছাড়াও দক্ষিণ এশিয়া ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

## আরও দেখুন
* *[[ডাহুক]]*
* *[[ধলাটুপি পানগির্দি]]*

## তথ্যসূত্র

বিষয়শ্রেণী:ইউডিনামিস
বিষয়শ্রেণী:বাসা পরজীবী পাখি
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:মিয়ানমারের পাখি
বিষয়শ্রেণী:শ্রীলঙ্কার পাখি
বিষয়শ্রেণী:পাকিস্তানের পাখি
বিষয়শ্রেণী:ভুটানের পাখি
বিষয়শ্রেণী:ব্রুনাইয়ের পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:লাওসের পাখি
বিষয়শ্রেণী:মালদ্বীপের পাখি
বিষয়শ্রেণী:মালয়েশিয়ার পাখি
বিষয়শ্রেণী:ওমানের পাখি
বিষয়শ্রেণী:ফিলিপাইনের পাখি
বিষয়শ্রেণী:সিঙ্গাপুরের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:ঝাড়খণ্ডের প্রতীক
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিতস্তা নদী

**বিতস্তা নদী** বা **ঝিলাম নদী** (), () () ভারত এবং পাকিস্তানের মধ্য দিয়ে প্রবাহিত হয়েছে। পাঞ্জাবের পাঁচটি বড় নদীগুলোর মধ্যে ঝিলাম নদী একটি। এটি চেনব নদীর একটি উপনদী এবং এর দৈর্ঘ্য ৮১৩ কিলোমিটার (৫০৫ মাইল)।

ঋগ্বেদে ঝিলাম নদীকে “বিতস্তা’’ নদী হিসেবে আখ্যা দেওয়া হয়েছে অপরদিকে প্রাচীন গ্রীসে এই নদী হাইডাস্পি নামে পরিচিত ছিল। আর্যরা ঋগ্বেদে এই নদীকে অত্যন্ত পবিত্র নদী হিসেবে উল্লেখ করেছে এবং ঋগ্বেদের অনেক জায়গায় **সপ্তসিন্ধু** নামে যে শব্দটি পাওয়া যায় ধারণা করা হয় যে, ঝিলাম নদী এই সপ্তসিন্ধুর মধ্যে একটি।

## বাঁধ
বর্তমানে ভারতীয় অংশে ২টি বাঁধ রয়েছে। সম্মিলিতভাবে ৮১০ মেগাওয়াট বিদ্যুৎ উৎপাদন করে।

বারামুল্লা জেলায় অবস্থিত উরি বাঁধ ভারতীয় অংশের সর্বনিম্নমুখী বাঁধ।

## তথ্যসূত্র

## বহিঃসংযোগ

বিষয়শ্রেণী:ভারতের নদী
বিষয়শ্রেণী:পাকিস্তানের নদী
বিষয়শ্রেণী:ঋগ্বেদে উল্লেখিত নদী
বিষয়শ্রেণী:আন্তর্জাতিক নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:জম্মু ও কাশ্মীরের নদী
বিষয়শ্রেণী:ঝিলাম জেলা
বিষয়শ্রেণী:ঝিলাম
শ্বেতী রোগ

**শ্বেতী রোগ** সাধারণত শরীরের কোনো বিশেষ স্থানের ত্বকের রং উৎপাদনকারী কোষ বা মেলানোসাইট রোগাক্রান্ত হলে বা সংখ্যায় কমে গেলে অথবা মরে গেলে মেলানিন নামক ত্বকের রঞ্জক (রং) তৈরি বন্ধ হয়ে যায় এবং ওই নির্দিষ্ট স্থানে সাদা দাগ পড়ে। 
 শ্বেতী কোনো ছোঁয়াচে রোগ নয় বা প্রানঘাতি নয়। বিজ্ঞানীরা এই রোগের কারণ এখনও জানতে পারেননি। বিশ্বে ১০ কোটি মানুষ বর্তমানে এ রোগে আক্রান্ত।
  
## অল্প সাদা

## চিকিৎসা
শ্বেতী রোগের চিকিৎসা সময়সাপেক্ষ, পুরোপুরি না-ও সারতে পারে। দেহের লোমশ অংশের চিকিৎসা অনেকটাই সফল হয়। কিন্তু যেসব জায়গায় লোম থাকে না, যেমন আঙুল, ঠোঁট ইত্যাদির চিকিৎসা দীর্ঘমেয়াদি হতে পারে। অনেক সময় নিজে থেকেই সেরে যেতে পারে। সাধারণত কোনো ল্যাবরেটরি পরীক্ষা ছাড়া শুধু রোগের লক্ষণ দেখেই এই রোগ নির্ণয় করা হয়। কিন্তু বেশির ভাগ ক্ষেত্রেই দীর্ঘমেয়াদি চিকিৎসা প্রয়োজন। চিকিৎসকের পরামর্শ অনুযায়ী মলম, থেরাপি ব্যবহার করা হয়। প্রয়োজনে ত্বক প্রতিস্থাপন করা যায়। তবে সব রোগীর জন্য সব চিকিৎসা পদ্ধতি একরকম ফল দেয় না। রোগীর বয়স, রোগের স্থান এবং ব্যাপ্তিভেদে চিকিৎসা পদ্ধতি বাছাই করা হয়।

### ওষুধ
* বিভিন্ন মাত্রার কর্টিকোস্টেরয়েড জাতীয় মলম( যেমন- Hydrocortisone cream),
* কেলসিপট্রিন মলম, 
* টেক্রলিমাস অথবা পাইমেক্রলিমাস মলম, 
* মুখে খাবার স্টেরয়েড (প্রেডনিসলন বা cotson বা Hydrason 10 mg ২ বেলা) ট্যাবলেট,
* রিবোফ্লাভিন ট্যাবলেট,
*ক্লোভেট,
*মেলাডিনিন,
*ভিটামিন বি সমৃদ্ধ খাদ্য ,
*ছোলা বুট।

### ফটোথেরাপি/ লেজার
* ন্যেরোবেন্ড আলট্রাভায়োলেট-বি (NB UVB), 
* পুভা (PUVA), 
* লেজার (308&nbsp;nm exceimer laser) ইত্যাদি চিকিৎসা এককভাবে বা অন্যান্য চিকিৎসার সঙ্গে প্রয়োগ করা হয়।

### কসমেটিক সার্জারি
দুই বৎসর বা তার বেশি সময় ধরে যেসব ক্ষেত্রে সাদা দাগ স্থির থাকে বা নতুন দাগ আবির্ভাব হয় না অথবা ওষুধ এবং ফটোথেরাপিতে কাজ হয় না, সে ক্ষেত্রে কসমেটিক সার্জারি করা যায়। বিভিন্ন রকমের সার্জিক্যাল চিকিৎসা আছে- 
* ইপিডার্মাল গ্রাফটিং, 
* অটোলগাস মিনিগ্রাফ্ট, 
* ট্রান্সপ্লানটেশন অব কালচার্ড অর নন কালচার্ড মেলানোসাইট ইত্যাদি।

## বিশ্ব ভিটিলিগো দিবস
thumb|right|Michael Jackson said that he was diagnosed with vitiligo universalis. Here he is pictured in the early stages of the disease.
২৫ জুন বিশ্ব ভিটিলিগো দিবস হিসেবে পালন করা হয়। প্রয়াত পপ সম্রাট মাইকেল জ্যাকসনও এ রোগে আক্রান্ত ছিলেন, এবং তার প্রয়াণ দিবসে এই দিবসের নাম করণ করা হয়েছে।


image:Vitiligo03.jpg|Vitiligo on lighter skin
image:Vitiligo1.JPG|Vitiligo on darker skin
File:Vitiligo.jpg


## তথ্যসূত্র

## বহিঃসংযোগ

* 

বিষয়শ্রেণী:পদ্ধতি অনুযায়ী জেনেটিক রোগ
বিষয়শ্রেণী:স্বতঃঅনাক্রম্য রোগ
মোহাম্মদ মনিরুজ্জামান মিঞা

**মোহাম্মদ মনিরুজ্জামান মিঞা** ( – ১৩ জুন, ২০১৬) একজন বাংলাদেশী শিক্ষাবিদ ছিলেন। তিনি ঢাকা বিশ্ববিদ্যালয়ের উপাচার্য হিসেবে ১৯৯০ সালের মার্চ থেকে ১৯৯২ সালে অক্টোবর পর্যন্ত দায়িত্ব পালন করেন। তিনি ২০০৪ সালে শিক্ষায় একুশে পদক লাভ করেন।

## শিক্ষা ও কর্মজীবন
মনিরুজ্জামান মিঞা রাজশাহী বিশ্ববিদ্যালয় থেকে স্নাতকোত্তর শেষ করেন। তারপর তিনি জগন্নাথ কলেজে শিক্ষক হিসেবে যোগদান করেন। পরে তিনি ৫ বছর ফ্রান্সে পড়াশোনা করার পর ঢাকা বিশ্ববিদ্যালয়-এ পরিবেশ ও ভূগোল বিভাগে শিক্ষক হিসেবে যোগ দেন। ১৯৯০ সালে তিনি বিশ্ববিদ্যালয়ের উপার্চায হিসেবে মনোনীত হন।

১৯৯২ সালের অক্টোবরে তিনি বাংলাদেশের রাষ্ট্রদূত হিসেবে সেনেগালে নিযুক্ত হন।

## পুরস্কার
* শিক্ষা ও গবেষণায় একুশে পদক, ২০০৪

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:সেনেগালে বাংলাদেশের রাষ্ট্রদূত
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বনানী কবরস্থানে সমাধিস্থ
বিষয়শ্রেণী:বাঙালি লেখক
বিষয়শ্রেণী:জগন্নাথ কলেজের শিক্ষক
বিষয়শ্রেণী:একুশে পদক বিজয়ী
.ইজি

**.ইজি** মিশরের ল্যাটিন আলফাবেটে কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .ইজি ডোমেইন নামের নিবন্ধনের জন্য অবশ্যই মিসরে কোন প্রতিনিধি বা মিসরীয় কোন ডিএনএস সার্ভারে নিবন্ধিত থাকতে হবে। মিসরের আরবীয় অক্ষরের ডোমেইন নাম হল `.مصر`&lrm;। ২০১১-এর মিসরীয় আন্দোলনের সময় সরকার .ইজি ডোমেইন বন্ধ করে দেয়।

## দ্বিতীয় স্তরের ডোমেইন
মোট এগারোটি দ্বিতীয় স্তরের ডোমেইন রয়েছে। নিবন্ধন সরাসরি দ্বিতীয় স্তরে অথবা দিা্বতীয় স্তরের অধীন তৃতীয় স্তরে।

* **.com.eg**: ব্যাবসায়িক সাইট
* **.edu.eg**: শিক্ষা সংক্রান্ত ওয়েবসাইট
* **.eun.eg**: মিসরীয় বিশ্ববিদ্যালয়
* **.gov.eg**: সরকারি ওয়েবসাইট
* **.info.eg**: তথ্য সেন্টার
* **.mil.eg**: মিলিটারি সাইট
* **.name.eg**: ব্যক্তিগত নামের ওয়েবসাইট
* **.net.eg**: নেটওয়ার্কিং
* **.org.eg**: মিসরীয় সংস্থা
* **.sci.eg**: বৈজ্ঞানিক সাইট
* **.tv.eg**: ভিজুয়াল মিডিয়া

দ্বিতীয় স্তরের নিবন্ধন বর্তমানে অনুমোদিত। উদাহরণ: nic.eg, bibalex.eg, coke.eg, vodafone.eg, nile.eg.

## তথ্যসূত্র

## বহিঃসংযোগ
* IANA .eg whois information 
* .eg domain registration website

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:মিশরের গণমাধ্যম
.ইআর

**.ইআর** ইরিত্রিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

## দ্বিতীয় স্তরের ডোমেইন
কিছু দ্বিতীয় স্তরের ডোমেইন নাম রয়েছে যদিও তাদের নীতিমালা সম্পর্কে তেমন কিছু জানা যায় না।
* com.er
* edu.er
* gov.er
* mil.er
* net.er
* org.er
* ind.er

## তথ্যসূত্র


## বহিঃসংযোগ
* IANA .er whois information
* Top-Level-Domain .ER (Information site about .er in German language)

বিষয়শ্রেণী:কান্ট্রি কোড টপ-লেভেল ডোমেইন
.ইটি

**.ইটি** ইথিওপিয়ার কান্ট্রি কোড টপ-লেভেল ডোমেইন ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সরাসরি তৃতীয় স্তরে গ্রহণ করা হয়।

## দ্বিতীয় স্তরের ডোমেইন নাম
দ্বিতীয় স্তরের কিছু ডোমেইন নাম অনুমোদিত।

* **.com.et**, ব্যবসায়িক প্রতিষ্ঠানের জন্য
* **.gov.et**, সরকারি সংস্থার জন্য
* **.org.et**, অলাভজনক ও বেসরকারি সংস্থার জন্য
* **.edu.et**, শিক্ষা প্রতিষ্ঠানের জন্য
* **.net.et**, নেটওয়ার্ক বিষয়ক কম্পানির জন্য
* **.biz.et**, বাণিজ্যের জন্য
* **.name.et**, সতন্ত্র নামের ক্ষেত্রে
* **.info.et**, যে কোন ব্যবহারের জন্য

## তথ্যসূত্র

## বহিঃসংযোগ
* IANA .et whois information 
* Ethio-Internet - Domain Name Service

বিষয়শ্রেণী:কান্ট্রি কোড টপ-লেভেল ডোমেইন
.ইইউ

**.ইইউ** ইউরোপীয় ইউনিয়নের কান্ট্রি কোড টপ-লেভেল ডোমেইন ও ডোমেইন সাফিক্স। এটি ৭ ডিসেম্বর, ২০০৫ সালে চালু হয় এবং ইউরোপীয় ইউনিয়নভুক্ত সকল সদস্য দেশের জন্য উন্মুক্ত। ইইউরিড এটি নিয়ন্ত্রণ করে থাকে। আনুষ্ঠানিকভাবে নিবন্ধন পুরোদমে শরু হয় ৭ এপ্রিল, ২০০৬ সালে।

## তথ্যসূত্র

## বহিঃসংযোগ
* EURid – .eu র জন্য নিবন্ধন
* IANA .eu whois তথ্য 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপে ইন্টারনেট
ক্যারিবীয় সাগর

**ক্যারিবীয় সাগর** () অ্যাটলান্টিক মহাসাগরের একটি উপসাগরীয় অংশ, যা মধ্য ও দক্ষিণ আমেরিকার পূর্ব উপকূলে অবস্থিত। এটি বিশ্বের বৃহত্তম লবণাক্ত জলাশয়গুলোর মধ্যে একটি এবং এর বিস্তৃতি প্রায় ২.৭৫ মিলিয়ন বর্গকিলোমিটার।

## ভৌগোলিক অবস্থান
ক্যারিবীয় সাগরের উত্তরে কিউবা, হাইতি, ডোমিনিকান প্রজাতন্ত্র এবং পুয়ের্তো রিকো অবস্থিত। পশ্চিমে মেক্সিকো ও মধ্য আমেরিকা, দক্ষিণে ভেনেজুয়েলা, কলম্বিয়া এবং পানামা এবং পূর্বে লেসার অ্যান্টিলসের দ্বীপপুঞ্জ দ্বারা এটি সীমাবদ্ধ।

## ভূতাত্ত্বিক গঠন ও গভীরতা
ক্যারিবীয় সাগর ক্যারিবীয় টেকটোনিক প্লেটের উপর অবস্থিত। এর গড় গভীরতা প্রায় ২,২০০ মিটার এবং সর্বাধিক গভীরতা প্রায় ৭,৬৮৬ মিটার, যা কেম্যান ট্রেঞ্চে অবস্থিত।

## জলবায়ু ও প্রকৃতি
ক্যারিবীয় সাগরের জলবায়ু উষ্ণমণ্ডলীয়, এবং এখানে বার্ষিক গড় তাপমাত্রা ২৫°C থেকে ২৮°C এর মধ্যে পরিবর্তিত হয়। গ্রীষ্মে ঘূর্ণিঝড়ের প্রবণতা বেশি থাকে। সাগরটি জীববৈচিত্র্যে সমৃদ্ধ, বিশেষ করে প্রবালপ্রাচীর, সামুদ্রিক কচ্ছপ, মাছ এবং বিভিন্ন সামুদ্রিক স্তন্যপায়ী প্রাণীর জন্য বিখ্যাত।

## অর্থনৈতিক গুরুত্ব
ক্যারিবীয় সাগর বিশ্বের অন্যতম গুরুত্বপূর্ণ সমুদ্রপথ। এটি আন্তর্জাতিক বাণিজ্যের জন্য গুরুত্বপূর্ণ, বিশেষ করে তেল, গ্যাস, কৃষিপণ্য এবং পর্যটনের জন্য। এখানকার দ্বীপগুলো পর্যটনের জন্য সুপরিচিত, এবং প্রতিবছর লক্ষ লক্ষ পর্যটক এই অঞ্চলে ভ্রমণ করেন।

## ইতিহাস ও সংস্কৃতি
ক্যারিবীয় সাগরের ইতিহাস বহু প্রাচীন এবং বৈচিত্র্যময়। এটি একসময় ইউরোপীয় উপনিবেশবাদের কেন্দ্রবিন্দু ছিল, এবং স্পেন, ফ্রান্স, ব্রিটেন ও নেদারল্যান্ডসের মতো দেশগুলো এখানে উপনিবেশ স্থাপন করেছিল। ক্যারিবীয় সংস্কৃতি আফ্রিকান, ইউরোপীয় ও স্থানীয় আদিবাসী সংস্কৃতির সংমিশ্রণে গঠিত।

## সংরক্ষণ ও পরিবেশগত চ্যালেঞ্জ
ক্যারিবীয় সাগর বর্তমানে জলবায়ু পরিবর্তন, প্রবালপ্রাচীর ধ্বংস, অতিরিক্ত মাছ ধরার মতো সমস্যার সম্মুখীন। সমুদ্রের পরিবেশ রক্ষায় বিভিন্ন আন্তর্জাতিক সংস্থা ও সরকার যৌথভাবে কাজ করছে।

## চিত্রশালা

File:Jamaica sunrise.JPG|জ্যামাইকা-এর দক্ষিণ সমুদ্রতীরে সূর্যোদয়
File:Village Gran Roque.jpg|লস রকস দ্বীপপুঞ্জ, ভেনেজুয়েলা
File:Marie Galante - on the beach (407689602).jpg|মারি গ্যালান্তে, গুয়াদলুপ
File:Strand Auf Klein Curacao (213574363).jpeg|কুরাসাও-এর সমুদ্র সৈকত
File:Mona Island, Puerto Rico.JPG|মোনা দ্বীপ, পুয়ের্তো রিকো
File:Palm Beach, Aruba (4901990402).jpg|পাম বিচ, আরুবা
File:Beach Of Cayo Coco (108034377).jpeg|কায়ো কোকো, কিউবা
File:Grosse Roche Beach in Saint-Marc, Haiti.jpg|সেন্ট-মার্ক, হাইতি
File:Sunset over the Caribbean Sea.jpg|ক্যারিবীয় সাগরে সূর্যাস্ত


## তথ্যসূত্র
* 
* 

## আরও পড়ুন

* Snyderman, Marty (1996) Guide to Marine Life: Caribbean-Bahamas-Florida; page 13-14, 19. Aqua Quest Publications, Inc. 
* Glover K., Linda (2004) Defying Ocean's End: An Agenda For Action; page 9. Island Press. 
* Peters, Philip Dickenson (2003) Caribbean WOW 2.0; page 100. Islandguru Media. 
* Reefs at Risk in the Caribbean: Economic Valuation Methodology, World Resources Institute 2007.

## বহিঃসংযোগ
* Center For Advanced Study on Puerto Rico and the Caribbean
* ক্যারিবীয় সাগর - ব্রিটানিকা

বিষয়শ্রেণী:ক্যারিবীয়
বিষয়শ্রেণী:ক্যারিবীয় সাগর
বিষয়শ্রেণী:ক্যারিবীয় ভূগোল
বিষয়শ্রেণী:কলম্বিয়ার ভূগোল
বিষয়শ্রেণী:মেক্সিকোর ভূগোল
বিষয়শ্রেণী:ভেনেজুয়েলার ভূগোল
বিষয়শ্রেণী:আটলান্টিক মহাসাগরের সাগর
বিষয়শ্রেণী:উত্তর আমেরিকার সাগর